KKNK • Klein Karoo Nasionale Kunstefees • Oudtshoorn
LAAI FEESGIDS AF
Die Klein Karoo Nasionale Kunstefees vind sedert 1995 jaarliks in Oudtshoorn plaas.
Die KKNK bied hope geleenthede om die room van die Suid-Afrikaanse kunste in verskeie genres, dissiplines en vorms te beleef. Vermaak vir oud en jonk word met ’n program propvol drama, humor, musiek, diskoers en vermaak aangebied. Die fees gee aanleiding tot die skep van nuwe materiaal soos toneelstukke wat spesiaal vir die KKNK geskryf word en jaarliks word die topkunstenaars en-produksies by die Fees vereer met Kanna-toekennings.
Kaartjieverkope open op 16 Desember 2019 vir die publiek. Maak seker jy koop jou Kuierbuurt- en teaterkaartjies vroeg by Computicket en Shoprite/Checkers.
Kaartjies wat vooraf gekoop word, is goedkoper as kaartjies wat tydens die KKNK by die deure of hekke gekoop word.
Moenie laat slaap nie, maak gebruik van dié voorafbesprekings.
Kaartjies is beskikbaar by Computicket, Shoprite, Checkers en House & Home. Besprekings kan aanlyn by www.computicket.com of by 0861 915 8000 gemaak word.
Tydens die fees is daar ’n kaartjiekantoor by die paviljoen in Voortrekkerweg by die Kuierbuurtingang. Daar is ook ’n kaartjiekantoor in die Netwerk24-feeskafee en twee mobiele kaartjiekantore in Vredestraat. Dit is oop vanaf 09:00 tot 17:00.
Vir studente en leerlinge
Klap! bied spesiale afslagpakkette vir leerlinge en studente wat die fees besoek.
Vir meer inligting kontak gerus vir Lizané Basson by
044 203 8600.
Bespreek jou verblyf deur ons verblyfkantoor, waar ons personeel gereed is om die beste sakpasverblyf vir jou te vind.
Wil jy op hoogte bly van sake by die KKNK?
Vul dié vorm in en ontvang die jongste nuus.